Fatima Bououchane : Tameṭṭut ay d-yerẓan
asalu n ssinima tamaziYt
Anwa ur neẓri ara isura n Bu Tfunast, Tihiya, TamYart n WureY neY Tigigelt
? Isura-a, d wid ay d-yerẓan asalu deg ssinima n tamaziYt ay ten-id-igan, d ImaziYen ay ten-id-igan yerna
ssawalen s tmaziYt, aṭas n medden ur ten-nessin ara, maca isura-a sseḍsen u ssrun aṭas n medden niḍen
ula deg tuddar tubeidin akk n Ssus akk d tmiwa niḍen n Meṛṛuk anda ay ssawalen tamaziYt. Fatima
Bououchane d yiwet seg wigi. Asmi ay tfuk taYuri deg uYerbaz (llakul) amenzu, Fatima teqqel tettaru isefra s taeṛabt
akk d tmaziYt. Asmi ay tesea 16 n yiseggasen, teqqel d «tanaddamt», am yinaddamen imaziYen n Ssus.
Deg 1970, Ssi Abdallah Anidif, ad t-yeṛḥem Ṛebbi, yellan d amekfaḍu (animateur) n d aneYmas
(amesjeṛnan) ameqran n terga n tmaziYt n RTM, u d win yettwassnen s yisem n
Eemmi Musa, yefka-as i Fatima yiwet n tesgilt (nnuba), d nettat ara tt-id-yettqeddimen deg ṛṛadyu
s tmaziYt. Tasgilt-a isem-is Lḥadit n TemYart, u teqqim Fatima la tt-id-tettqeddim sin n yiseggasen,
yal ass n lexmis, deg ṛṛadyu n Agadir. Sakk-in, Fatima teffeY seg ṛṛadyu u tedda Yer temdint
n Leeyun anda ay teqdec deg yiwet n teṛmist (takebbanit) n ṣ̣ṣ̣yada n yiselman. Tella mazal-itt
meẓẓiyet.
Fatima tekka deg Leeyun telṭac n yiseggasen, sakk-in teqqel-d Yer Agadir. Imir-n, yufa-d lḥal
tejmee-d ciṭṭ n yedrimen yerna tura-d amsayes (scénario) n usaru-ines amezwaru, Γayelli yekrez, yemger-t (Ay-n yekrez, yemger-it), dYa txemmem ad d-teg asaru-a u ad d-turar
deg-s. Imir-n, tebda tettnadi Yef medden ara tt-ieawnen deg leqdic-is amaynut. YuY lḥal, deg tallit-nni
yufa-d lḥal tlata-nni n yisura imaziYen yettwassnen deg Meṛṛuk ffYen-d yagi : TamYart
n WureY (1989), Bu Tfunast (1990) akk d Tigigelt [Tagujilt] (1991).
Fatima Bououchane tella ur tessin ula d yiwen ixeddmen deg wenrar-a amaynut n ssinima tamaziYt. DYa temlal
d Mohamed Oualkach yellan d aneYmas (amesjeṛnan) yettwassnen deg Agadir, u tessawel-as Yef way-n tebYa
ad t-teg. Aneggaru-a yellan la iqeddec d amalal uffiY (collaborateur externe) n ṛṛadyu yenṣ̣eḥ-itt
ad as-tYer i Ahmed Baddouge yellan deg tiddukla n Tifawin. Asmi ay temlal id-s, tufa-t ula d netta la d-yettheyyi tamezgunt
(pièce théâtrale) umi isemma Taggudi, dYa teYli-d deg tegnit ay deg yezmer ad tt-ieawen. Imir-n daYen
ay d-temlal d tcennayt tamaziYt tameqrant, Fatima Tabaeemṛant, u d tin ay as-yefkan nnaṣ̣ayeḥ
yelhan deg wenrar-a n ssinima.
Seg tama niḍen, yiwen wass, Fatima yenna-as-d yiwen yettili-as belli Mohamed Outaleb n Sawt Mzouda, deg
Wexxam Amellal (Casablanca) yella la yettnadi tin ara d-yuraren deg usaru-ines amaynut Littihal n WemYar, dYa
imir-n kan ay as-teYra. Asmi ay d-turar deg usaru-a, Fatima tufa abrid akk-n ad tekcem deg wenrar n ssinima akk-n iwata.
Ass-a, tessaweḍ ad d-teg neY tettekki deg wazal n 70 n yisura.
Fatima Bououchane d nettat ay yesseYren iman-is i yiman-is, u teqqel daYen d tamezrirt (maquilleuse), ttnadin
fell-as akk yemsuffYen n yisura imeṛṛukiyen. DYa tettekka deg usaru n Kamal Kamal, win umi qqaren Taït
Nizar, sin n yisura n Hassan Bouchlikha, «Le Facteur» akk d Lamdamma, akk d yiwen n usaru n Mustapha Fakhir,
Attayaba. Am wakk-n d-tura deg yisura niḍen am Hammou Ounamir akk d Douiba n Fatima Boubkdi, akk
d usaru n Al Makroum n Daoud Oulad Sayad. Fatima teqdec daYen deg yisura n Ahmed Baddouge, Lahoucine Bouizgaren,
Brahim Chkiri d Aziz Oussayeh.
Fatima tura-d imsuyas (scénario) n waṭas n yisura ay deg ay d-turar ledwaṛ. Ad d-nebder gar-asen Ḥmed-inu,
Γayelli yekrez, yemger-t, Γassad
dari akk d Sbh dark, u tessuffeY-d sin n yisura : El Famila (Tawacult) akk d Boulamlayen (Bu
yimelyunen), am wakk-n la d-tettheyyi asaru niḍen, Tallayet (Agazu n ttmeṛ), ay deg ara d-yurar Messaoud
Lyazidi n Disco Vision Inezgane.
Fatima tettxemmim ssinima tmaziYt [deg Meṛṛuk] d tikebbaniyin n wesfares (production) ay tt-irefden,
u gar-asent Warda Vision, Sawt Mzouda n Wexxam Amellal (Casablanca), Ayouz Vision akk d Disco Vision n Inezgan d Chtouka Vision
n Biougra. Nezmer daYen ad d-nebder leqdic aneggaru n ay iga Nabil Ayouch, ay yes ay d-yesban aṭas n yisegbaren
(acteurs) imaziYen ilmeẓyen ama deg temdint n Agadir neY deg tama-ines.
Lahoucine Bouizgaren, Ahmed Baddouge d Fatima Bououchane d kra seg wid ay d-yerẓan asalu deg ssinima tamaziYt
u ass-a zemren ad tteklen, ur ttagaden ara Yef uzekka n ssinima-a acku wid ara irefden asafu llan, u deg yiseggasen-a
ieeddan kkren-d yimestekniyen (techniciens) d yemsuffYen imaziYen imaynuten ay izemren ad kemmlen leqdic. Maca,
seg tama niḍen, Yas ssinima-a mechuṛet mliḥ Yer wegdud ameṛṛuki, mazal teḥwaj
aeawen sYur iduba (autorités), ladYa sYur AYlif n Yedles (Ministère de la culture), Ammas asinimaṭugrafi
ameṛṛuki (Centre cinématographique marocain), war ma nettu daYen IRCAM (Asudu Ageldan n Yedles AmaziY).
TaYbalut : Libération
http://www.souss.com/Fatima-Bououchane-parcours-d-une.html
Tasuqilt sYur Omar Mouffok
(24 Ctembeṛ 2007)
Qqel Yer usebter n umager
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zsm_Latn kab_Latn kab_Latn kab_Latn kab_Latn vec_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fur_Latn kab_Latn kab_Latn kab_Latn